CELEX: 31986R3988
Language: el
Date: 1986-12-23 00:00:00
Title: Κανονισμός (ΕΟΚ) αριθ. 3988/86 της Επιτροπής της 23ης Δεκεμβρίου 1986 για την αναστολή, για την περίοδο εμπορίας 1987, των δασμών που εφαρμόζονται σε νωπά προϊόντα αλιείας καταγωγής Μαρόκου τα οποία προέρχονται από κοινές αλιευτικές επιχειρήσεις που έχουν συσταθεί μεταξύ φυσικών ή νομικών προσώπων της Πορτογαλίας και του Μαρόκου, κατά την απευθείας εκφόρτωση αυτών των προϊόντων στην Πορτογαλία

Avis juridique important

|

31986R3988

Κανονισμός (ΕΟΚ) αριθ. 3988/86 της Επιτροπής της 23ης Δεκεμβρίου 1986 για την αναστολή, για την περίοδο εμπορίας 1987, των δασμών που εφαρμόζονται σε νωπά προϊόντα αλιείας καταγωγής Μαρόκου τα οποία προέρχονται από κοινές αλιευτικές επιχειρήσεις που έχουν συσταθεί μεταξύ φυσικών ή νομικών προσώπων της Πορτογαλίας και του Μαρόκου, κατά την απευθείας εκφόρτωση αυτών των προϊόντων στην Πορτογαλία  

Επίσημη Εφημερίδα αριθ. L 370 της 30/12/1986 σ. 0047

***** ΚΑΝΟΝΙΣΜΟΣ (ΕΟΚ) αριθ. 3988/86 ΤΗΣ ΕΠΙΤΡΟΠΗΣ  της 23ης Δεκεμβρίου 1986  για την αναστολή, για την περίοδο εμπορίας 1987, των δασμών που εφαρμόζονται σε νωπά προϊόντα αλιείας καταγωγής Μαρόκου τα οποία προέρχονται από κοινές αλιευτικές επιχειρήσεις που έχουν συσταθεί μεταξύ φυσικών ή νομικών προσώπων της Πορτογαλίας και του Μαρόκου, κατά την απευθείας εκφόρτωση αυτών των προϊόντων στην Πορτογαλία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 355,  Εκτιμώντας:  ότι το άρθρο 355 της πράξης προσχώρησης της Ισπανίας και της Πορτογαλίας προβλέπει την κατάργηση, το αργότερο στις 31 Δεκεμβρίου 1992, των απαλλαγών, αναστολών ή δασμολογικών ποσοστώσεων που παρέχονται από την Πορτογαλία για τα νωπά προϊόντα αλιείας καταγωγής Μαρόκου που προέρχονται από κοινές αλιευτικές επιχειρήσεις οι οποίες έχουν συσταθεί μεταξύ φυσικών ή νομικών προσώπων της Πορτογαλίας και του Μαρόκου, κατά την απευθείας εκφόρτωση των εν λόγω προϊόντων στην Πορτογαλία·  ότι το καθεστώς που εφαρμόζει σήμερα η Πορτογαλία για τα προϊόντα αυτά μπορεί να διατηρηθεί για μία μεταβατική περίοδο·  ότι πρέπει να ανασταλούν, για το 1987, οι δασμοί που εφαρμόζονται στα προϊόντα αυτά·  ότι πρέπει να προβλεφθεί σύστημα παροχής πληροφοριών στην Επιτροπή για να είναι σε θέση να παρακολουθεί τη διαχείριση του καθεστώτος αυτού·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Προϊόντων Αλιείας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο από 1ης Ιανουαρίου έως 31 Δεκεμβρίου 1987, αναστέλλονται πλήρως οι δασμοί που εφαμρόζονται στα προϊόντα αλιείας που αναφέρονται στο άρθρο 355 της πράξης προσχώρησης, τα οποία εκφορτώνονται απευθείας στην Πορτογαλία.  Άρθρο 2  Η Πορτογαλία ανακοινώνει ανά τρίμηνο στην Επιτροπή, το αργότερο σε 15 ημέρες μετά το τέλος κάθε τριμήνου, τις ποσότητες και τα είδη που έχουν πράγματι εισαχθεί υπό το καθεστώς αναστολής.  Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου έως τις 31 Δεκεμβρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Δεκεμβρίου 1986.  Για την Επιτροπή  Antonio CARDOSO E CUNHA  Μέλος της Επιτροπής